CELEX: 62014FN0116
Language: et
Date: 2014-10-23 00:00:00
Title: Kohtuasi F-116/14: 23. oktoobril 2014 esitatud hagi – ZZ versus komisjon

26.1.2015   
            
            
               ET
            
            
               Euroopa Liidu Teataja
            
            
               C 26/47
            
         23. oktoobril 2014 esitatud hagi – ZZ versus komisjon
   (Kohtuasi F-116/14)
   (2015/C 026/63)
   Kohtumenetluse keel: prantsuse
   
      Pooled
   
   
      Hageja: ZZ (esindaja: advokaat L.Y. Levi)
   
      Kostja: Euroopa Komisjon
   
      Hagi ese ja sisu
   
   Nõue tühistada Euroopa Kindlustus- ja Tööandjapensionide Järelevalve (EIOPA) tegevdirektori otsus, kes võttis tagasi varasema otsuse, millega hageja nimetati AD8 palgaastme ajutiseks töötajaks, ning nõue hüvitada väidetavalt tekitatud varaline ja mittevaraline kahju.
   
      Hageja nõuded
   
   
               —
            
            
               tühistada EIOPA tegevdirektori 24. veebruari 2014. aasta otsus, millega võeti tagasi eelmine, 7. novembri 2013. aasta otsus, millega ajutiselt alates 16. septembrist 2013 määrati hageja palgaastme AD8 ajutiseks teenistujaks vaba ametikoha teatega 1327TAAD08 algatatud töölevõtmismenetluse tagajärjel;
            
         
               —
            
            
               tühistada 24. juuli 2014. aasta otsus, millega jäeti rahuldamata hageja 25. märtsil 2014 esitatud kaebus;
            
         
               —
            
            
               mõista kostjalt välja varaline kahju, mis seisneb vahes, mis jääb hageja poolt alates 16. septembrist 2013 palgaastmel AD6 saadud töötasu ja palgaastme AD8 töötasu vahele, millele lisandub viivitusintress, mida arvutatakse Euroopa Keskpanga kehtestatud määras, mida on suurendatud kahe protsendipunkti võrra;
            
         
               —
            
            
               teise võimalusena mõista kostjalt välja varaline kahju, mis seisneb vahes, mis jääb AD6 palgaastme töötasu ja palgaastme AD8 töötasu vahele ajavahemikus 16. september 2013–24. veebruar 2014, millele lisandub viivitusintress, mida arvutatakse Euroopa Keskpanga kehtestatud määras, mida on suurendatud kahe protsendipunkti võrra;
            
         
               —
            
            
               mõista kostjalt välja mittevaraline kahju, mis on ex aequo et bono hinnatud 20  000 eurole;
            
         
               —
            
            
               mõista kohtukulud välja Euroopa Komisjonilt.